Hierdie gedeelte fokus daarop dat die Here se genade wat redding vir ons gebring het, aan alle mense verskyn het.
Hierdie reddende genade van die Here leer ons om die goddelose leefwyse en wêreld met al sy goddeloosheid en wêreldse begeerlikhede te laat vaar. Sodoende kan ons met selfbeheersing, opregtheid en godsvrug in hierdie wêreld lewe.
Om vry van onsself te lewe, werk mee dat ons al hoe meer uitsien na die gelukkige dag wanneer ons Verlosser, Jesus Christus, weer gaan verskyn op die wolke. Dit is Hy wat ons deur sy eenmalige offer ons van alle ongeregtighede en sonde vrygemaak en gereinig het.
Nou kan ons, as die volk van die Here, met ywer die goeie doen wat vir die Here welgevallig en aanneemlik is.